b'\n_START_ARTICLE_\nKliment Jefremovi\xc4\x8d Voro\xc5\xa1ilov\n_START_SECTION_\n\xc5\xbdivljenje\n_START_PARAGRAPH_\nLeta 1903 se je Voro\xc5\xa1ilov pridru\xc5\xbeil bolj\xc5\xa1evi\xc5\xa1ki partiji. Po ruski revoluciji je postal \xc4\x8dlan ukrajinske za\xc4\x8dasne vlade in ljudski komisar za notranje zadeve. Z organizacijo obrambe Caricina med dr\xc5\xbeavljansko vojno, je postal tesni sodelavec Stalina._NEWLINE_Leta 1921 so Voro\xc5\xa1ilova izvolili v Centralni komite Komunisti\xc4\x8dne partije Sovjetske zveze, katerega \xc4\x8dlan je bil vse do leta 1961. Leta 1925 so ga po smrti Mihaila Vasiljevi\xc4\x8da Frunzeja, imenovali za ljudskega komisarja za voja\xc5\xa1ke in pomorske zadeve ter za predsednika voja\xc5\xa1kega revolucionarnega sveta Sovjetske zveze. Predsednik sveta je bil do leta 1934. Leta 1926 je postal stalni \xc4\x8dlan politbiroja bolj\xc5\xa1evi\xc5\xa1ke partije in bil njegov \xc4\x8dlan skoraj kot 40 let, vse do leta 1960. V poznih 30. letih je bil vpleten v Stalinove \xc4\x8distke. Njegova politi\xc4\x8dna kariera je s strmoglavljenjem in usmrtitvijo mar\xc5\xa1ala Mihaila Nikolajevi\xc4\x8da Tuha\xc4\x8devskega veliko pridobila. Voro\xc5\xa1ilov je z mar\xc5\xa1alom Semnjonom Mihajlovi\xc4\x8dem Budjonijem nasprotoval te\xc5\xbenjam posodobitve Rde\xc4\x8de armade Tuha\xc4\x8devskega._NEWLINE_Leta 1934 so Voro\xc5\xa1ilova imenovali za ljudskega komisarja za obrambo (rusko Narkom). Leta 1935 so ga povzdignili v prvega izmed petih mar\xc5\xa1alov Sovjetske zveze. Le on in Semjon Budjoni sta pre\xc5\xbeivela zloglasne Stalinove \xc4\x8distke. Po sovjetsko-finski vojni (1939-40) ni bil ve\xc4\x8d ljudski komisar za obrambo. Med drugo svetovno vojno je bil \xc4\x8dlan Dr\xc5\xbeavnega komiteja obrambe, kasneje pa v sovjetski vladi zadol\xc5\xbeen na kulturo in nazadnje - po Stalinovi smrti (1953-60) predsednik prezidija Vrhovnega sovjeta ZSSR oz. formalni dr\xc5\xbeavni poglavar.\n_START_SECTION_\nZanimivosti\n_START_PARAGRAPH_\nPo njem se je imenoval tip sovjetskih tankov med drugo svetovno vojno (KV-1 in KV-2), sovjetska kri\xc5\xbearka razreda Kirov in drugi prototip lovskega letala I-5._NEWLINE_Po njem se je dvakrat poimenovalo mesto Luhansk. 5. novembra 1935 se je preimenovalo v Voro\xc5\xa1ilovgrad (rusko in ukrajinsko: \xd0\x92\xd0\xbe\xd1\x80\xd0\xbe\xd1\x88\xd0\xb8\xd0\xbb\xd0\xbe\xd0\xb2\xd0\xb3\xd1\x80\xd0\xb0\xd0\xb4), 5. marca 1958 pa so ob Hru\xc5\xa1\xc4\x8dovem ukazu, naj se mesta ne imenujejo po \xc5\xbeive\xc4\x8dih osebah, ime umaknili. 5. januarja, po Voro\xc5\xa1ilovi smrti, so Luhansk ponovno poimenovali Voro\xc5\xa1ilovgrad, to imenovanje je trajalo do 4. maja 1990.'